
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Mestský súd Bratislava III B1-25CbR/294/2017 1117222000 15. 08. 2024 JUDr. Ivona Hrčeková ECLI:SK:MSBA3:2024:1117222000.2
Uznesenie Mestský súd Bratislava III v právnej veci navrhovateľa: Sociálna poisťovňa, pobočka Bratislava, Záhradnícka 31, 829 02 Bratislava na zrušenia obchodnej spoločnosti YILONG s.r.o., Kvetinárska 29, 821 06 Bratislava, IČO: 36 286 567, takto rozhodol: I. Súd konanie o zrušenie obchodnej spoločnosti YILONG s.r.o., Kvetinárska 29, 821 06 Bratislava, IČO: 36 286 567 z a s t a v u j e . II. Žiaden z účastníkov nemá nárok na náhradu trov konania. odôvodnenie: 1. Dňa 21.9.2017 bol súdu doručený návrh Sociálnej poisťovni, pobočka Bratislava, Záhradnícka 31, 829 02 Bratislava na zrušenie obchodnej spoločnosti YILONG s.r.o., Kvetinárska 29, 821 06 Bratislava, IČO: 36 286 567 v zmysle ust. § 68 ods. 6 písm. f) Obchodného zákonníka, nakoľko spoločnosť neuložila do zbierky listín individuálnu účtovnú závierku za najmenej dve účtovné obdobia nasledujúce po sebe. 2. Súd v konaní zistil, že obchodná spoločnosť YILONG s.r.o., Kvetinárska 29, 821 06 Bratislava, IČO: 36 286 567 bola v konaní 2/Vym/139/2024 dňa 13.8.2024 v zmysle ust. § 61n ods. 6 Exekučného poriadku ex offo vymazaná z obchodného registra. 3. V zmysle ust. § 161 ods. 1 CSP ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 4. V zmysle ust. § 161 ods. 2 CSP ak ide o nedostatok procesnej podmienky, ktorý nemožno odstrániť, súd konanie zastaví. 5. V zmysle ust. § 64 CSP ak strana zanikne počas konania skôr, ako sa konanie právoplatne skončilo, súd rozhodne, že v konaní pokračuje s jej právnym nástupcom. Ak právneho nástupcu niet, súd konanie zastaví. 6. Vychádzajú z opísaného skutkového stavu má súd za to, že v posudzovanom prípade sa jedná o neodstrániteľnú procesnú podmienku a preto rozhodol tak ako je uvedené vo výroku tohto uznesenia. 7. O trovách konania rozhodol súd v súlade s ustanovením § 52 Zák. č. 161/2015 Z. z. Civilný mimosporový poriadok. Poučenie: Proti tomuto uzneseniu možno podať odvolanie do 15 dní odo dňa doručenia, na Mestskom súde Bratislava III, proti rozhodnutiu ktorého smeruje, a to vo dvoch vyhotoveniach. V odvolaní sa popri všeobecných náležitostiach, akými sú ktorému súdu je určené, kto ho robí, ktorej veci sa týka, čo sa ním sleduje, podpis, a ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania, uvedie, proti ktorému rozhodnutiu smeruje, v
akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolanie treba predložiť s potrebným počtom rovnopisov a s prílohami tak, aby jeden rovnopis zostal na súde a aby každý účastník dostal jeden rovnopis, ak je to potrebné. Ak účastník nepredloží potrebný počet rovnopisov a príloh, súd vyhotoví kópie na jeho trovy.

Zdroj: KAUZIS.SK – https://www.kauzis.sk/judikatura/r/ECLI:SK:MSBA3:2024:1117222000.2 (dáta aktuálne k 6. 11. 2026). Záväzné je znenie zverejnené súdom.




